proxectonos/corpus_dominio_legal_administrativo_tmp huggingface dataset:
ORDE do 25 de novembro de 2019 pola que se publica a resolución pola que se resolven as bolsas para a mocidade do exterior establecidas na Orde do 9 de abril de 2019.
Consellería de Educación, Universidade e Formación Profesional — III. Outras disposicións — 09/12/2019

Pola Orde do 9 de abril de 2019 (DOG do 26 de abril), establécese o procedemento para a adxudicación de bolsas para a mocidade do exterior, co fin de cursar estudos de formación profesional de grao superior que se inicien no curso académico 2019/20 nun centro de Galicia con ensinanzas sostidas con fondos públicos (código de procedemento ED333A).
O artigo 13 establece que a Consellería de Educación, Universidade e Formación Profesional publicará no
Diario Oficial de Galicia
a resolución pola que se resolve a convocatoria destas bolsas, coa lista de persoas beneficiarias, a de suplentes e a de solicitudes denegadas.
En virtude do exposto anteriormente,
Primeiro. Conceder as bolsas ás persoas que se relacionan no anexo I e denegalas ás persoas que se relacionan no anexo II desta orde, polas causas especificadas. Así mesmo, estas listaxes publicaranse no portal da formación profesional http://www.edu.xunta.es/fp/
A dotación, a contía, a distribución dos pagamentos e as condicións para a adxudicación das bolsas serán as establecidas na Orde do 9 de abril de 2019.
Segundo. A publicación da listaxe de persoas beneficiarias terá os mesmos efectos que a notificación, segundo se establece no artigo 45 da Lei 39/2015, do 1 de outubro, do procedemento administrativo común das administracións públicas.
Terceiro. Contra esta resolución, que pon fin á vía administrativa, as persoas interesadas poderán interpor recurso potestativo de reposición ante a conselleira de Educación, Universidade e Formación Profesional no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte a Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de novembro de 2019
RESOLUCIÓN do 25 de novembro de 2019 pola que se adxudican as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (programa Principia), convocadas pola Resolución do 17 de decembro de 2018 (Diario Oficial de Galicia número 8, do 11 de xaneiro de 2019), novas adxudicacións da lista de suplentes.
Axencia Galega de Innovación — III. Outras disposicións — 05/12/2019

Mediante a Resolución da Axencia Galega de Innovación do 17 de decembro de 2018 (DOG nº 8, do 11 de xaneiro de 2019) convocáronse as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia.
No seu artigo 18 regúlase a resolución e notificación destas axudas unha vez que a Comisión de Valoración establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme aos criterios establecidos no artigo 16.
A Comisión de Valoración, na súa sesión do 3 de xullo de 2019, informou favorablemente a elaboración dunha listaxe de agarda para as entidades cos restantes contratos solicitados segundo a orde establecida na convocatoria, de xeito que, en primeiro lugar, figuren por orde decrecente de puntuación os contratos solicitados que aínda non foron seleccionadas para acceder ao financiamento, e en segundo lugar, os restantes contratos solicitados por aquelas entidades que teñan solicitado máis de dúas contratacións, tendo en conta que a convocatoria non establece unha puntuación mínima para ser beneficiaria destas axudas.
De acordo con isto, tendo en conta as renuncias recibidas e resoltas ata esta data, esta Axencia Galega de Innovación
1. Conceder as axudas para o fomento da contratación de tecnólogos para a realización de actividades de I+D+i nas empresas e organismos de investigación en Galicia que figuran como anexo a esta resolución (agrupadas por aplicación e ordenadas por puntuación descendente).
2. Novas adxudicacións:
3. Estas axudas están financiadas con cargo a fondos propios libres da Comunidade Autónoma de Galicia.
4. O pagamento destas axudas realizarase conforme o establecido no artigo 24 da resolución de convocatoria.
5. Para a xustificación da subvención deberá presentarse a documentación indicada no dito artigo 24 da resolución de convocatoria no prazo establecido no seu punto 1.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da notificación da resolución, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de novembro de 2019
EXTRACTO da Resolución do 25 de novembro de 2019 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2020 (código de procedemento CT402D).
Axencia Galega das Industrias Culturais — III. Outras disposicións — 05/12/2019

BDNS (Identif.): 484091.
De conformidade co previsto nos artigos 17.3 b) e 20.8 a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións http://www.pap.minhap.gob.es/bdnstrans/index.
Primeiro. Persoas beneficiarias
Poderán acceder ás axudas as persoas físicas (autónomas) e xurídicas xestoras de salas de artes escénicas de titularidade privada con capacidade igual ou inferior a 150 localidades, que presenten un proxecto de programación artística para o ano 2020, debendo probar a dispoñibilidade da sala mediante copia de escritura, contrato de alugamento ou calquera documento válido en dereito, así como estar en posesión da licenza de apertura para a cal solicita a axuda e que realizasen un mínimo de 60 representacións no ano 2019.
Segundo. Finalidade
A finalidade desta resolución é establecer e aprobar as bases reguladoras, en réxime de concorrencia competitiva, das subvencións establecidas pola Agadic para o fomento da estabilidade e consolidación das salas de artes escénicas de titularidade privada e para o desenvolvemento das súas programacións artísticas de carácter profesional e aprobar a súa convocatoria para o ano 2020 (código de procedemento CT402D).
Terceiro. Bases reguladoras
Resolución do 25 de novembro de 2019 pola que se establecen as bases, en réxime de concorrencia competitiva, de subvencións a salas de artes escénicas de titularidade privada e se convocan para o ano 2020 (código de procedemento CT402D).
Cuarto. Importe
O financiamento destas axudas nesta convocatoria realizarase en todo caso en función das dispoñibilidades orzamentarias, destinándose un crédito global de 150.000 euros, das aplicacións orzamentarias 11.A1.432B.470, de 75.000 euros, que financiarán os gastos de funcionamento da sala (alugamentos, subministracións, gastos correntes e de servizos, seguros, gastos de xestoría, gastos do persoal contratado, gastos financeiros do artigo 29.7 da Lei 9/2007 de subvencións de Galicia cun límite global do 40 % do gasto total do proxecto) e 11.A1.432B.770.0, de 75.000 euros do código de proxecto 2015-00003, que financiarán os gastos de investimentos vinculados á programación.
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao inicial do cómputo, entenderase que o prazo finaliza o último día do mes.
Santiago de Compostela, 25 de novembro de 2019
RESOLUCIÓN do 4 de decembro de 2019 pola que se aproban e fan públicas as relacións definitivas de admitidos e excluídos ás probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 05/12/2019

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 27 de setembro de 2019 pola que se convocan probas para a renovación da habilitación do persoal de control de acceso a espectáculos públicos e actividades recreativas (códigos de procedemento PR473A e PR472A) (DOG núm. 191, do 8 de outubro).
A listaxe definitiva de aspirantes excluídos, con indicación de causa determinante da súa exclusión, figura como anexo a esta resolución.
Composición do tribunal cualificador.
O tribunal cualificador das probas correspondentes a esta convocatoria está formado polos seguintes membros:
O réxime xurídico aplicable ao tribunal cualificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convocarase aos/as aspirantes que figuran na listaxe de admitidos para a realización da proba, que terá lugar o próximo día 12 de decembro na sede da Academia Galega de Seguridade Pública, sita na avenida da Cultura, s/n, A Estrada.
Proba psicolóxica:
Ás 12.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como bolígrafo de cor azul.
A Estrada, 4 de decembro de 2019
RESOLUCIÓN do 4 de decembro de 2019 pola que se aproban e fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador e a data, a hora e o lugar de realización das probas.
Academia Galega de Seguridade Pública — III. Outras disposicións — 05/12/2019

De conformidade co establecido no artigo 5 da Orde do 21 de abril de 2010 pola que se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 78, do 21 de abril), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 27 de setembro de 2019 pola que se convocan probas para a obtención da habilitación do persoal de control de acceso a espectáculos públicos e actividades recreativas (códigos de procedemento PR471A e PR472A) (DOG núm. 191, do 8 de outubro).
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.gal.
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador.
O tribunal cualificador das probas correspondentes a esta convocatoria está formado polos seguintes membros:
Tribunal titular:
Presidenta: Mónica María Castro Pérez.
Secretario: Roberto Pérez Fonte.
Vogais:
Ana Purificación Otero Ferreiro.
Jesús Lata Buceta.
Constantino Grandío Rivas.
Tribunal suplente:
Presidente: Luis Castedo Balsa.
Secretario: Ramón Freire Priegue.
Vogais:
Montserrat Bolívar Chinchilla.
José Ramón Viñas Diz.
Marco Antonio Freire Serén.
O réxime xurídico aplicable ao tribunal cualificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convocarase os/as aspirantes que figuran na listaxe de admitidos para a realización das probas, que terán lugar o próximo día 12 de decembro de 2019, na sede da Academia Galega de Seguridade Pública, sita na avda. da Cultura, s/n. A Estrada.
Proba de coñecementos:
Ás 10.00 horas.
Proba psicolóxica:
Ás 12.30 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como bolígrafo de cor azul.
A Estrada, 4 de decembro de 2019
Código
Descrición
1
Debe solicitar o seu certificado de penais de maneira presencial
2
Non achega fotografías tamaño carne
3
O importe ingresado da taxa é inferior ao requirido
4
Debe presentar documentación acreditativa da exención do pagamento
5
Instancia incorrecta
RESOLUCIÓN do 13 de novembro de 2019 pola que se dá publicidade ás persoas beneficiarias das axudas da liña A, axuda ao alugamento de vivenda, concedidas ao abeiro da Orde do 22 de xuño de 2018 pola que se establecen as bases reguladoras para as axudas ao alugamento de vivenda do Plan estatal de vivenda 2018-2021 e se procede á súa convocatoria para o ano 2018, con carácter plurianual, e se notifica a resolución ás persoas ás cales se lles denegaron estas axudas.
Instituto Galego da Vivenda e Solo — III. Outras disposicións — 09/12/2019

Con data do 28 de xuño de 2018, publicouse no
Diario Oficial de Galicia
a Orde do 22 de xuño de 2018 pola que se establecen as bases reguladoras para as axudas ao alugamento de vivenda do Plan estatal de vivenda 2018-2021 e se procede á súa convocatoria para o ano 2018, con carácter plurianual.
No artigo 1 da citada orde establécense dúas liñas de axuda:
a) Liña A, axuda ao alugamento de vivenda: a súa finalidade é facilitar o desfrute dunha vivenda en réxime de alugamento a sectores de poboación con escasos medios económicos, mediante a concesión de axudas directas ás persoas inquilinas.
b) Liña B, axuda á mocidade para o alugamento de vivenda habitual e permanente: a súa finalidade é facilitar o acceso ao desfrute dunha vivenda digna e adecuada, en réxime de alugamento, a persoas menores de 35 anos con escasos medios económicos, mediante o outorgamento de axudas directas ás persoas inquilinas.
Con data do 13 de novembro de 2019, o director xeral do Instituto Galego da Vivenda e Solo (en diante, IGVS), por proposta da correspondente área provincial do IGVS, resolveu darlle publicidade á concesión das axudas relacionadas no anexo I, así como denegar o resto das solicitudes presentadas ao abeiro desta convocatoria.
Polo exposto, e de conformidade co disposto no artigo 17 da Lei 1/2016, do 18 de xaneiro, de transparencia e bo goberno, así como no artigo 15 da Lei 9/2007, do 13 de xuño, de subvencións de Galicia,
1. Publicar a relación das persoas beneficiarias, a súa puntuación de baremo e o importe das axudas concedidas relativas á liña A, axuda ao alugamento de vivenda, da citada Orde do 22 de xuño de 2018. A puntuación de baremo do último expediente concedido é 0,387794 (anexo I desta resolución).
2. Denegarlles a axuda por incumprimento dalgún dos requisitos exixidos na citada Orde do 22 de xuño de 2018 ou ben polo esgotamento de crédito da convocatoria, á listaxe das persoas que se poderá consultar na páxina web do IGVS http://igvs.xunta.gal/web/igvs/portada.
3. As persoas solicitantes a quenes se lles denegou a axuda por incumprimento dalgún dos requisitos exixidos na citada Orde do 22 de xuño de 2018 ou polo esgotamento de crédito da convocatoria, poderán interpoñer contra esta resolución, que non pon fin á vía administrativa, un recurso de alzada ante a persoa titular da Presidencia do IGVS no prazo dun (1) mes, contado desde o día seguinte ao desta publicación no
Diario Oficial de Galicia
, de acordo co previsto nos artigos 121 e seguintes da Lei 39/2015, do 1 de outubro, do procedemento administrativo común das administracións públicas.
Santiago de Compostela, 13 de novembro de 2019
ORDE do 26 de novembro de 2019 pola que se conceden os premios de educación secundaria obrigatoria ao esforzo e á superación persoal correspondentes ao curso 2018/19, convocados pola Orde do 26 de xuño de 2019.
Consellería de Educación, Universidade e Formación Profesional — III. Outras disposicións — 05/12/2019

Mediante a Orde do 26 de xuño de 2019 convócanse os premios de educación secundaria obrigatoria ao esforzo e á superación persoal, correspondentes ao curso 2018/19 (DOG do 10 de xullo). No artigo 14 a citada orde establece que a persoa titular da Dirección Xeral de Educación, Formación Profesional e Innovación Educativa elevará a proposta feita pola comisión de selección á persoa titular da Consellería de Educación, Universidade e Formación Profesional, que emitirá a correspondente orde de adxudicación para a súa publicación no Diario Oficial de Galicia que recollerá a relación de códigos alfanuméricos dos premiados.
Vista a proposta feita pola comisión de selección, por proposta do director xeral de Educación, Formación Profesional e Innovación Educativa, de acordo co establecido no artigo 14.2 da orde de convocatoria,
Primeiro. Adxudicar os premios de educación secundaria obrigatoria ao esforzo e á superación persoal, correspondentes ao curso 2018/19, aos alumnos e alumnas que figuran na seguinte relación:
Segundo. Cada alumno ou alumna premiados recibirá 750 € que se farán efectivos con cargo á partida orzamentaria 10.20.423A.480.1 dos orzamentos do ano 2019.
Terceiro. Esta orde poderá ser impugnada mediante recurso potestativo de reposición ante a conselleira de Educación, Universidade e Formación Profesional no prazo dun mes, a partir do día seguinte ao da data de publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente mediante recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, segundo prevé o artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de novembro de 2019
RESOLUCIÓN do 3 de decembro de 2019 de modificación da composición do Comité de Ética da Investigación con medicamentos de Galicia (CEIm-G).
Consellería de Sanidade — II. Autoridades e persoal — 12/12/2019

A presidenta do Comité de Ética da Investigación con medicamentos de Galicia (CEIm-G) enviou o día 28 de novembro de 2019 un escrito á Xerencia do Servizo Galego de Saúde no cal comunica a renuncia dun membro do Comité de Ética da Investigación con medicamentos de Galicia (CEIm-G) e propón o nomeamento dun novo membro do citado órgano.
Antecedentes:
Mediante a Resolución do 5 de decembro de 2017, que se publicou no
Diario Oficial de Galicia
do 13 de decembro de 2017, concedeuse a renovación da acreditación do Comité de Ética da Investigación con medicamentos de Galicia (CEIm-G), estableceuse a súa sede e nomeáronse membros as persoas que se relacionaban no seu anexo.
Entre as persoas que se relacionaban no citado anexo figuraba Ana Belén Cruz Valiño, licenciada en Dereito, que renuncia agora á súa condición de membro do comité.
O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Consideracións legais e técnicas:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O número 7 do artigo 5 dispón «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, ao criterio do comité, e logo audiencia do/a interesado/a».
Acerca da composición numérica, en concreto, o número 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o CEIm-G axústase na súa composición aos citados topes numéricos, e coa vontade de manter o mesmo número, propúxose o nomeamento de Rafael Millán Calenti como asesor xurídico da Consellería de Sanidade.
Logo de ver o que se expuxo, e de acordo coa proposta que efectuou o xerente do Servizo Galego de Saúde,
O cesamento, por causa de renuncia, de Ana Belén Cruz Valiño como membro do Comité de Ética da Investigación con medicamentos de Galicia (CEIm-G).
Así mesmo, o nomeamento de Rafael Millán Calenti como membro do citado comité.
Santiago de Compostela, 3 de decembro de 2019
EXTRACTO da Resolución do 3 de decembro de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de amigos do Camiño de Santiago e outras entidades que teñan como finalidade a promoción do Camiño de Santiago e a súa peregrinación, e se procede á súa convocatoria para o ano 2020 (código de procedemento CT300A).
Axencia Turismo de Galicia — III. Outras disposicións — 16/12/2019

BDNS (Identif.): 485503.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://pap.minhap.gob.es/bdnstrans/index).
Primeiro. Entidades beneficiarias
Poderán solicitar as axudas as asociacións de amigos do Camiño de Santiago e outras entidades que teñan como finalidade a promoción do Camiño de Santiago e a súa peregrinación, legalmente constituídas, e que teñan como obxecto principal o desenvolvemento de accións relacionadas co Camiño de Santiago e a peregrinación xacobea.
Segundo. Obxecto e réxime
Esta resolución ten por obxecto aprobar as bases reguladoras, que se inclúen como anexo I, polas que se rexerá a concesión das subvencións, en réxime de concorrencia competitiva, ás asociacións de amigos do Camiño de Santiago e a aqueloutras entidades que teñan como finalidade a promoción do Camiño de Santiago e a súa peregrinación, co obxecto de fomentar a súa estabilidade e consolidación, como entidades imprescindibles no fomento da peregrinación xacobea, na acollida e hospitalidade no Camiño de Santiago e na promoción da cultura xacobea (código de procedemento CT300A).
Terceiro. Bases reguladoras
Resolución do 3 de decembro de 2019 pola que se establecen as bases reguladoras para a concesión, en réxime de concorrencia competitiva, das subvencións ás asociacións de amigos do Camiño de Santiago e outras entidades que teñan como finalidade a promoción do Camiño de Santiago e a súa peregrinación, e se procede á súa convocatoria para o ano 2020 (código de procedemento CT300A).
Cuarto. Importe
Estas subvencións imputaranse á aplicación orzamentaria 11.A2.761A.781.0, proxecto 2015 00005, cun crédito de 100.000 €, 50.000 € para cada unha das liñas establecidas no artigo anterior, sen prexuízo de ulteriores variacións producidas como consecuencia da existencia dunha maior dispoñibilidade orzamentaria, de conformidade co disposto no artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, de subvencións de Galicia.
Quinto. Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Sexto. Prazo de xustificación da subvención
O prazo para a xustificación da subvención será ata o 31 de outubro de 2020.
Santiago de Compostela, 3 de decembro de 2019
EXTRACTO da Orde do 10 de decembro de 2019 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2020 (código de procedemento TR301V).
Consellería de Economía, Emprego e Industria — III. Outras disposicións — 13/12/2019

BDNS (Identif.): 485763.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán obter a condición de persoas beneficiarias das subvencións en concepto de bolsas e axudas obxecto da presente convocatoria as persoas traballadoras desempregadas que participen nas accións formativas recollidas no artigo 1 e que reúnan os requisitos exixidos con carácter xeral nesta orde e nos artigos que se refiren a cada tipo de bolsa ou axuda.
Segundo. Obxecto
1. A presente orde ten por obxecto regular o réxime da concesión directa de subvencións por parte da Consellería de Economía, Emprego e Industria en concepto de bolsas e axudas para as persoas traballadoras desempregadas que participen en accións formativas no marco da formación profesional para o emprego financiada pola referida consellería, código de procedemento TR301V, coa excepción da formación incluída en programas integrados de emprego e obradoiros de emprego.
2. Por medio desta orde convócanse as devanditas subvencións, referidas ás accións formativas que se inicien no período comprendido entre o día da entrada en vigor desta orde e o 31 de outubro de 2020 (ambos inclusive).
Terceiro. Bases reguladoras
Orde do 10 de decembro de 2019 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2020 (código de procedemento TR301V).
Cuarto. Importe
A contía total prevista inicialmente para o período de vixencia da presente orde ascende a 6.500.000 euros, para 2020, con cargo á aplicación orzamentaria 09 41 323 A 480.0 con código proxecto 2013 00 545, que figuran na Lei de orzamentos xerais da Comunidade Autónoma para o ano 2020.
Quinto. Prazo de presentación das solicitudes
1. A persoa traballadora desempregada deberá presentar a súa solicitude no prazo dun mes desde a súa incorporación á acción formativa, ou desde que teña lugar o feito causante que determina o dereito, coa data límite do 30 de novembro de 2020.
2. Por razóns organizativas as solicitudes presentadas como consecuencia da participación en accións formativas que comecen a partir da entrada en vigor desta orde deberán presentarse a partir do 1 de xaneiro de 2020, respectando o prazo máximo dun mes establecido no punto anterior.
Santiago de Compostela, 10 de decembro de 2019
RESOLUCIÓN do 19 de novembro de 2019 pola que se dá publicidade ás axudas concedidas ao abeiro da Orde do 30 de abril de 2019 pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2019.
Consellería do Medio Rural — III. Outras disposicións — 13/12/2019

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e cantidade concedida.
Finalidade da subvención: todas as axudas concedidas teñen por finalidade a adquisición de maquinaria para a súa utilización en réxime asociativo.
Estas axudas encádranse dentro da medida 4.1 «Apoio aos investimentos nas explotacións agrícolas» do PDR de Galicia 2014-2020, que ten como prioridade ou finalidade:
a) Mellorar os resultados económicos das explotacións agrarias e facilitar a reestruturación e modernización delas, en particular co obxecto de incrementar a súa participación e orientación cara o mercado, así como a diversificación agrícola.
b) Reducir as emisións dos gases efecto invernadoiro e de amoníaco procedentes da agricultura.
Na súa virtude, a Dirección Xeral de Gandaría, Agricultura e Industrias Agroalimentarias, por delegación do conselleiro,
Publicar no
Diario Oficial de Galicia
as axudas concedidas (anexo I) ao abeiro da Orde do 30 de abril de 2019, pola que se establecen as bases reguladoras das axudas para o fomento da utilización de maquinaria agrícola en réxime asociativo en Galicia, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2014-2020, e se convocan para o ano 2019.
Santiago de Compostela, 19 de novembro de 2019
RESOLUCIÓN do 9 de decembro de 2019 pola que se dá publicidade aos cambios producidos na Orde do 4 de outubro de 2019 pola que se establecen os domingos e festivos en que se autoriza a apertura de establecementos comerciais durante o ano 2020, de acordo co disposto no artigo 6.2 da Lei 13/2006, do 27 de decembro, de horarios comerciais de Galicia.
Consellería de Economía, Emprego e Industria — III. Outras disposicións — 13/12/2019

De acordo co disposto no artigo 6.2 da Lei 13/2006, do 27 de decembro, de horarios comerciais de Galicia, dáse publicidade aos cambios producidos na Orde do 4 de outubro de 2019 como consecuencia das resolucións do 9 de decembro de 2019 polas que se modifican os domingos e días festivos hábiles comercialmente para os concellos de Culleredo e Vilalba, logo da correspondente solicitude dos respectivos concellos.
– Os domingos e festivos nos cales os establecementos comerciais poderán permanecer abertos ao público no concello de Culleredo durante o ano 2020 son:
5 de xaneiro
7 de xaneiro
9 de abril
5 de xullo
11 de outubro
29 de novembro
6 de decembro
13 de decembro
20 de decembro
27 de decembro
– Os domingos e festivos nos cales os establecementos comerciais poderán permanecer abertos ao público no concello de Vilalba durante o ano 2020 son:
5 de xaneiro
12 de xaneiro
9 de abril
30 de agosto
11 de outubro
29 de novembro
6 de decembro
13 de decembro
20 de decembro
27 de decembro
Para os restantes concellos comprendidos no ámbito de aplicación da devandita Lei 13/2006, do 27 de decembro, de horarios comerciais de Galicia, rexerá o disposto na Orde do 4 de outubro de 2019.
Santiago de Compostela, 9 de decembro de 2019
ORDE do 12 de decembro de 2019 pola que se establecen as condicións dunha emisión de obrigacións da Comunidade Autónoma de Galicia por importe de 50 millóns de euros.
Consellería de Facenda — III. Outras disposicións — 13/12/2019

Con base co artigo 37.3 da Lei 2/2018, do 26 de decembro, de orzamentos xerais da Comunidade Autónoma de Galicia para o ano 2019, autorízase a persoa titular da Consellería de Facenda para formalizar operacións de endebedamento mediante a emisión de débeda pública, a concertación de créditos ou calquera outro instrumento financeiro dispoñible no mercado.
Así mesmo, no artigo 33 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, establécese que as emisións de débeda pública ou operacións de crédito que realice a Comunidade terán que ser autorizadas, en todo caso, polo conselleiro de Economía e Facenda dentro dos límites sinalados pola lei, á que lle corresponderá, así mesmo, autorizar as súas características técnicas e o seu tipo de xuro, se estes non fosen determinados pola súa lei de creación. A devandita facultade correspóndelle na actualidade ao conselleiro de Facenda, en virtude do Decreto 88/2018, do 26 de setembro, de estrutura orgánica da Xunta de Galicia e do Decreto 30/2017, do 30 de marzo, polo que se establece a estrutura orgánica da Consellería de Facenda.
Mediante Acordo do Consello de Ministros do 22 de novembro de 2019 outorgouse a autorización establecida no artigo 14.3 da Lei orgánica 8/1980, do 22 de setembro, de financiamento das comunidades autónomas. Así mesmo, o 3 de decembro de 2019, mediante resolución da Dirección Xeral do Tesouro e Política Financeira, concedéuselle autorización específica da Secretaría Xeral do Tesouro e Financiamento Internacional para cumprir o establecido na Resolución do 4 de xullo de 2017, de prudencia financeira. Por todo isto,
Artigo único
Autorízase un novo tramo (tramo 2), por un importe nominal de 50 millóns de euros, da emisión de débeda pública da Comunidade Autónoma de Galicia (a emisora), por un importe nominal de 200 millóns de euros, emitida o 12 de decembro de 2019, cun xuro do 0 %, prezo da emisión do 99,80 % e amortización dunha soa vez ao par na data de vencemento, 12 de decembro de 2023 (código ISIN ES0001352576).
A data de amortización, así como o tipo de xuro nominal e demais condicións deste novo tramo da emisión de débeda pública que autoriza a presente orde, será a mesma que se estableceu na Orde do 10 de decembro de 2019 pola que se establecen as condicións da emisión de obrigas da Comunidade Autónoma de Galicia por importe de 200.000.000 euros (Diario Oficial de Galicia núm. 236, do 12 de decembro), coas seguintes excepcións:
Importe nominal da emisión: cincuenta (50) millóns de euros.
Data de emisión e desembolso: 13 de decembro de 2019.
Prezo de emisión por obrigación: 99,609 % do importe nominal de cada obrigación.
Entidade colocadora: BANKIA.
Disposición derradeira
Esta orde terá efectos desde o mesmo día da súa publicación no Diario Oficial de Galicia.
Santiago de Compostela, 12 de decembro de 2019
RESOLUCIÓN do 25 de novembro de 2019, da Secretaría Xeral de Medios, pola que se publican as axudas concedidas a empresas que realicen publicacións periódicas escritas integramente en galego.
Vicepresidencia e Consellería de Presidencia, Administracións Públicas e Xustiza — III. Outras disposicións — 13/12/2019

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 24 da Resolución do 26 de decembro de 2018, da Secretaría Xeral de Medios, pola que se establecen as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, e se convocan para o ano 2019 (DOG núm. 22, do 31 de xaneiro), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.0 e 04.20.461A.470.0 dos orzamentos xerais da Comunidade Autónoma de Galicia para o ano 2019.
Santiago de Compostela, 25 de novembro de 2019
RESOLUCIÓN do 2 de decembro de 2019 pola que se ordena a publicación do Acordo do Consello da Xunta de Galicia do 28 de novembro de 2019 polo que se aproba a modificación da relación de postos de traballo da Consellería de Política Social.
Consellería de Facenda — III. Outras disposicións — 12/12/2019

A aprobación da modificación da relación de postos de traballo da Consellería de Política Social xustifícase polas razóns indicadas no punto primeiro do acordo.
En consecuencia, por proposta da Consellería de Política Social, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 28 de novembro de 2019, adoptou o seguinte acordo:
Primeiro. Apróbase a modificación da relación de postos de traballo da Consellería de Política Social nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 28 de novembro de 2019, relativo á aprobación da modificación da relación de postos de traballo da Consellería de Política Social, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 2 de decembro de 2019
RESOLUCIÓN do 25 de novembro de 2019 pola que se fan públicas as axudas concedidas ao abeiro da Resolución do 28 de maio de 2019 pola que se aproban as bases reguladoras para a concesión de axudas, en réxime de concorrencia competitiva, destinadas ás entidades locais responsables de sistemas de abastecemento á poboación para a redacción de plans de emerxencia ante situacións de seca, e se convocan para o ano 2019 (código de procedemento AU100A).
Augas de Galicia — III. Outras disposicións — 16/12/2019

O 24 de xuño de 2019 publicouse no Diario Oficial de Galicia a Resolución do 28 de maio de 2019 pola que se aproban as bases reguladoras para a concesión de axudas, en réxime de concorrencia competitiva, destinadas ás entidades locais responsables de sistemas de abastecemento á poboación para a redacción de plans de emerxencia ante situacións de seca, e se convocan para o ano 2019 (código de procedemento AU100A).
O 14 de outubro de 2019 a dirección de Augas de Galicia, por delegación da presidencia de Augas de Galicia, ditou resolución de concesión de axudas.
As axudas fináncianse con cargo á conta financeira 6566 (subvencións de capital a corporacións locais) da entidade pública empresarial Augas de Galicia.
De conformidade co previsto nos artigos 13 e 25 da Resolución do 28 de maio de 2019, xa citada,
Facer pública no Diario Oficial de Galicia, nas páxinas web oficiais de Augas de Galicia e da Consellería de Infraestruturas e Mobilidade, a relación das entidades beneficiarias e do importe das axudas concedidas.
No cadro anexo constan o detalle das solicitudes a que se lles concedeu a axuda solicitada e o importe da axuda concedida.
Santiago de Compostela, 25 de novembro de 2019
RESOLUCIÓN do 10 de decembro de 2019, da Secretaría Xeral da Emigración, pola que se amplía a dotación orzamentaria da Resolución do 11 de xuño de 2019 pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes, e se procede á súa convocatoria para o ano 2019 (código de procedemento PR937A).
Vicepresidencia e Consellería de Presidencia, Administracións Públicas e Xustiza — III. Outras disposicións — 16/12/2019

A Resolución do 11 de xuño de 2019, da Secretaría Xeral da Emigración, pola que se aproban as bases reguladoras para a concesión, en réxime de concorrencia non competitiva, de subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se procede á súa convocatoria para o ano 2019, publicada no DOG núm. 113, do 17 de xuño, recolle, no seu artigo 2, que para a concesión destas axudas se destinará un crédito de cento noventa e seis mil setecentos cincuenta euros (196.750 €) con cargo á aplicación orzamentaria 04.30.312C.470.0, dos orzamentos xerais da Comunidade Autónoma de Galicia para o ano 2019.
Así mesmo, establece que este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda.
En consecuencia, ao terse producido unha ampliación de crédito, e dado que o crédito inicialmente destinado a esta convocatoria resultou insuficiente debido ao volume de solicitudes presentadas, cómpre ampliar o crédito inicialmente asignado a esta convocatoria.
Por todo o exposto, e no exercicio das facultades que me confire a disposición adicional segunda do Decreto 76/2017, do 28 de xullo, de estrutura orgánica dos órganos superiores e de dirección dependentes da Presidencia da Xunta de Galicia,
Artigo único.
Ampliación da dotación orzamentaria
Amplíase a dotación orzamentaria prevista na Resolución do 11 de xuño de 2019, da Secretaría Xeral da Emigración, pola que se aproban as bases reguladoras para a concesión das subvencións para promover o autoemprego e a actividade emprendedora na Comunidade Autónoma galega das persoas galegas retornadas e dos seus descendentes e se procede á súa convocatoria para o ano 2019, na contía de cento sesenta e seis mil euros (166.000,00 €), na aplicación orzamentaria 04.30.312C.470.0.
Esta ampliación non afecta o prazo para a presentación de solicitudes establecido na dita resolución nin o resto do seu articulado.
Disposición derradeira única.
Entrada en vigor
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 10 de decembro de 2019
ORDE do 2 de decembro de 2019 pola que se substitúen varios membros do Consello Galego de Seguridade e Saúde Laboral.
Consellería de Economía, Emprego e Industria — II. Autoridades e persoal — 18/12/2019

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral, regula no seu artigo 16 a composición e o procedemento de nomeamento dos vogais do Consello Galego de Seguridade e Saúde Laboral.
Conforme o previsto na dita lei a organización sindical Unión Xeral de Traballadores (UGT Galicia) realizou proposta de designación e de cesamento.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogais
Por proposta da organización sindical Unión Xeral de Traballadores de Galicia (UGT-Galicia):
En calidade de suplentes:
a) Disponse o cesamento de Víctor Fernández Prieto e de Luis M. Baneira Gómez.
b) Disponse o nomeamento de José Fernández Celis e de Mª Isabel González Jardón.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de decembro de 2019
RESOLUCIÓN do 3 de decembro de 2019 pola que se publican as subvencións concedidas en virtude da Orde do 13 de setembro de 2019 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito das drogodependencias e os trastornos adictivos, con cargo á asignación tributaria do 0,7 % do imposto sobre a renda das persoas físicas.
Consellería de Sanidade — III. Outras disposicións — 19/12/2019

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Orde do 13 de setembro de 2019 pola que se establecen as bases reguladoras e se convoca o procedemento para a concesión de subvencións destinadas á realización de programas de interese xeral para fins de carácter sociosanitario no ámbito das drogodependencias e os trastornos adictivos, con cargo á asignación tributaria do 0,7 % do imposto sobre a renda das persoas físicas, publícanse as subvencións concedidas en virtude da dita orde.
Crédito orzamentario inicial: 377.375,75 euros.
O custo total das subvencións concedidas serán por conta das seguintes aplicacións segundo a liña:
Co código de proxecto 201800005, dos orzamentos xerais da Comunidade Autónoma de Galicia para o ano 2019.
No que se refire aos beneficiarios, importes concedidos e finalidade da subvención: véxase o anexo.
Santiago de Compostela, 3 de decembro de 2019
CORRECCIÓN DE ERROS. Resolución do 14 de novembro de 2019, da Secretaría Xeral de Emprego, pola que se dá publicidade ás festas laborais de carácter local para o ano 2020, correspondentes aos concellos das catro provincias da Comunidade Autónoma de Galicia.
Consellería de Economía, Emprego e Industria — III. Outras disposicións — 19/12/2019

Advertido erro na dita resolución, publicada no
Diario Oficial de Galicia
número 227, do 28 de novembro, é necesario facer a seguinte corrección:
No anexo IV, provincia de Pontevedra, na páxina 50895, onde di: «4. Barro: 18 de xuño, festa do Viño; 2 de outubro, Romaría de San Breixo», debe dicir: «4. Barro: 19 de xuño, festa do Viño; 2 de outubro, Romaría de San Breixo».
CORRECCIÓN DE ERROS. Resolución do 27 de novembro de 2019, da Dirección Xeral de Pesca, Acuicultura e Innovación Tecnolóxica, pola que se lles dá publicidade ás axudas concedidas correspondentes á convocatoria do exercicio 2019.
Consellería do Mar — III. Outras disposicións — 19/12/2019

Advertidos erros na dita resolución, publicada no Diario Oficial de Galicia número 233, do luns 9 de decembro de 2019, é preciso efectuar as seguintes correccións:
Na páxina 52142, suprimir a primeira fila da táboa correspondente ao NIF B15108822, por duplicidade, e modificar a segunda fila correspondente ao NIF B27267418, que queda como segue:
Na páxina 52157, engadir o seguinte punto:
8. Axudas destinadas a establecementos de acuicultura.
a) Norma reguladora: Orde do 1 de abril de 2019 pola que se establecen as bases reguladoras para a concesión, en réxime de concorrencia competitiva, de subvencións para o fomento do desenvolvemento tecnolóxico, a innovación e a competitividade no sector da acuicultura, cofinanciadas co Fondo Europeo Marítimo e de Pesca (FEMP), e se procede á súa convocatoria para o ano 2019.
b) Convocatoria: exercicio 2019.
c) Aplicación orzamentaria: 15.02.723A.770.0.
d) Finalidade da axuda: fomentar o desenvolvemento tecnolóxico, a innovación e a competitividade no sector da acuicultura a través da I+D+i, impulsando as relacións entre a comunidade científica e o sector produtor.
e) Persoas ou entidades beneficiarias e importe da axuda concedida a cada unha delas, en euros: